# REPUBLIKA HRVATSKA

### LIČKO-SENJSKA ŽUPANIJA

# **OSNOVNA ŠKOLA KARLOBAG**

Vladimira Nazora 11, KARLOBAG

Tel./fax: 053/694-019, 694-910

MB: 3318818, OIB: 40367998243

tajnistvo@os-karlobag.skole.hr

### Klasa:602-02/19-01/32

### Ur. broj: 2125/25-01-19-01

Karlobag, 19. veljače 2019.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 16/12, 86/12, 94/13, 152/14 i 07/17, 68/18), članka 4. Pravilnika o djelokrugu rada tajnika i administrativno- tehničkim i pomoćnim poslovima koji se obavljaju u osnovnoj školi („Narodne novine“ br. 40/14) i članka 6. Pravilnika o radu Osnovne škole Karlobag Osnovna škola Karlobag raspisuje

NATJEČAJ

za popunu radnog mjesta:

1. Domar/ica – ložač/ica , 1 izvršitelj, nepuno neodređeno radno vrijeme od 20 sati tjedno

**UVJETI:** Prema članku 6. Pravilnika o radu Osnovne škole Karlobag – uvjet je završena srednja škola tehničke struke.

**POSEBNI UVJETI:** Uvjerenje o posebnoj zdravstvenoj sposobnosti za obavljanje poslova s posebnim uvjetima rada i uvjerenje o osposobljenosti za rukovatelja centralnog grijanja odnosno ložača centralnog grijanja prema posebnim propisima.

Uz pisanu prijavu za natječaj potrebno je priložiti:

1. Životopis
2. Dokaz o stručnoj spremi
3. Domovnicu
4. Rodni list
5. Uvjerenje nadležnog suda da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci
6. Dokaz o položenom ispitu za ložača centralnog grijanja
7. Dokaz o posebnoj zdravstvenoj sposobnosti.

Sukladno članku 13. stavku 2. Zakona o ravnopravnosti spolova (NN br. 82/08, 69/17), na natječaj se mogu javiti osobe oba spola.

Preslike tražene dokumentacije ne moraju biti ovjerene, a osobe su prije sklapanja ugovora o radu dužne dostaviti originalnu dokumentaciju.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Osobe koje ostvaruju prednost pri zapošljavanju temeljem Zakona o hrvatskim braniteljima iz domovinskog rata i članovima njihovih obitelji (Narodne novine“ 121/17) dužne su prilikom prijave na javni natječaj dostaviti svu potrebnu dokumentaciju i dokaze koje navedeni Zakon propisuje.

Dokumentacija za svaku kategoriju je točno definirana na poveznici Ministarstva hrvatskih branitelja, a koja je niže objavljena i u samom natječaju.

Poveznica:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužni su osim dokaza o ispunjavanju traženih uvjeta, priložiti i rješenje o utvrđenom invaliditetu odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo spomenuto pravo.

Natječaj se objavljuje na mrežnim stranicama i oglasnoj ploči škole te putem Hrvatskog zavoda za zapošljavanje.

Kandidati su u prijavi dužni navesti radno mjesto za koje podnose prijavu.

Prijave s potrebnom dokumentacijom dostaviti na adresu: Osnovna škola Karlobag, Vladimira Nazora 11, 53 288 Karlobag s naznakom „Za natječaj“.

Natječaj je objavljen 20. veljače 2019. godine i traje 8 dana od objave natječaja.

Kandidatom prijavljenim na javni natječaj smatrati će se samo osoba koja podnese pravovremenu i urednu prijavu te ispunjava formalne uvjete iz javnog natječaja.

Nepotpune i nepravodobne prijave neće se razmatrati.

O rezultatima natječaja kandidati će biti obavješteni pisanim putem u zakonskom roku.

 Ravnateljica OŠ Karlobag

 Ana-Maria Devčić